Document ID: 32002R0120

32002R0120
L 028/1
SLUŽBENI LIST EUROPSKE UNIJE
UREDBA VIJEĆA (EZ) br. 120/2002
od 21. siječnja 2002.
o izmjeni Uredbe (EZ) br. 2793/1999 o prilagodbi carinske kvote za vino
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
Odlukom 1999/753/EZ od 29. srpnja 1999. (1) Vijeće je odobrilo privremenu primjenu Sporazuma o trgovini, razvoju i suradnji između Europske zajednice i njezinih država članica, s jedne strane, i Republike Južne Afrike, s druge strane (2) (dalje u tekstu: „TDC Sporazum”). TDC Sporazum privremeno se primjenjuje od 1. siječnja 2000.
(2)
Prilog X TDC Sporazumu sadrži razmjenu pisama između Europske zajednice i Republike Južne Afrike koja predviđa godišnji bescarinski uvoz od 32 milijuna litara južnoafričkog vina u bocama. Članak 8. Uredbe Vijeća (EZ) br. 2793/1999 od 17. prosinca 1999. o određenim postupcima za primjenu Sporazuma o trgovini, razvoju i suradnji između Europske zajednice i Republike Južne Afrike (3) odgađa otvaranje te carinske kvote za vino do stupanja na snagu Sporazuma između Europske zajednice i Republike Južne Afrike o trgovini vinom i trgovini jakim alkoholnim pićima.
(3)
Odlukom 2002/51/EZ (4) Vijeće je u ime Zajednice odobrilo Sporazum između Europske zajednice i Republike Južne Afrike o trgovini vinom. Nadalje, Vijeće je Odlukom 2002/55/EZ (5) odobrilo Sporazum u obliku razmjene pisama između Europske zajednice i Republike Južne Afrike o trgovini vinom izmijenivši količinu carinske kvote za vino uvezeno u bocama, kako je predviđeno Prilogom X. TDC Sporazumu.
(4)
Uredbu (EZ) br. 2793/1999 bi stoga trebalo na odgovarajući način izmijeniti,
DONIJELO JE OVU UREDBU:
Članak 1.
Prilog Uredbi (EZ) br. 2793/1999 mijenja se kako slijedi:
U petom stupcu, pod naslovom „Godišnji obujam carinske kvote i godišnji faktor rasta”, unos koji se odnosi na redni broj 09.1825 zamjenjuje se sljedećim:
„35 300 000 litara
(gfr - godišnji faktor rasta 3 %) (4)
Članak 2.
Ova Uredba stupa na snagu sljedećeg dana od dana objave u Službenom listu Europskih zajednica.
Primjenjuje se od 1. siječnja 2002.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. siječnja 2002.

Labels: 3
17
18
15